Lav et referat af nedenstående tekst:

Tekst:
En 62-årig mand fra Nordjylland har mandag mistet livet i en arbejdslulykke på Esbjerg Havn. Det skriver Syd- og Sønderjyllands Politi i en pressemeddelelse. Den 62-årige arbejdede på havnen i forbindelse med aflæsning af en 10 tons tung og 49 meter lang vindmøllevinge. Manden var chauffør i en følgebil i forbindelse med vindmølletransporten. Under hvilke omstændigheder den 62-årige mistede livet er stadig uklart, men ifølge TV Syd, der har talt med vagtchefen ved Syd- og Sønderjyllands Politi er han formentlig kommet i klemme under vingen. Der blev efter ulykken ydet førstehjælp på stedet og både politi og lægeambulance blev tilkaldt. Mandens liv stod dog ikke til at redde, og han blev efterfølgende erklæret død på Sydvestjysk Sygehus i Esbjerg. Arbejdstilsynet er sammen med en bilinspektør blevet kaldt til stedet for at gennemføre tekniske undersøgelser, der skal klarlægge årsagen til dødsulykken. Den 62-åriges pårørende er underrettet.

Referat:
En arbejdsulykke på Esbjerg Havn har mandag kostet en 62-årig nordjyde livet.